
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 50
                                                            din 28 februarie 2023
privind repartizarea în regim de închiriere a unei locuințe 

   din fondul locativ și modificarea Anexei nr. 1 la Hotărârea Consiliului Local Sighișoara nr. 24/31.01.2023, 
    respectiv a Listei de prioritate pentru acordarea locuințelor din fondul locativ al Municipiului Sighișoara – 1 (una) cameră 

         Consiliul Local al Municipiului Sighişoara, întrunit în ședință ordinară,          

         Luând act de proiectul de hotărâre, înregistrat cu nr. 5.301/09.02.2023 şi la Consiliul Local Sighișoara cu nr. 6.970/21.02.2023, de referatul de aprobare, înregistrat cu nr. 5.303/09.02.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgenţă a Guvernului nr. 57/2019 privind Codul administrativ, cu modificările şi completările ulterioare;
         Având în vedere procesul - verbal cu nr. 5.228/09.02.2023, al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, prin care, ca urmare a cererii de renunțare la locuința repartizată, potrivit prevederilor art. 2 din Hotărârea Consiliului Local Sighișoara nr. 306/24.11.2022, formulată de doamna Csapai Ana, înregistrată la Municipiul Sighișoara cu nr. 2.326/20.01.2023, se propune abrogarea art. 2 din Hotărârea Consiliului Local Sighișoara nr. 306/24.11.2022, prin care i s-a repartizat, în regim de închiriere, locuința situată în Municipiul Sighișoara, str. Nicolae Iorga, nr. 7, urmare a adresei S.C. Apă Termic Transport S.A. cu nr. 2.480/08.09.2022, înregistrată la Municipiul Sighișoara cu nr. 29.097/08.09.2022, cu referire la comunicarea acestei locuințe libere și aflată în administrarea acestei societăți și, dat fiind faptul că această locuință este în continuare liberă, se impune repartizarea ei, respectiv se propune repartizarea către domnul Bucur Ioan a acestei locuințe, titular al dosarului cu nr. 5.690/12.03.2014, conform Listei de prioritate pentru acordarea locuințelor din fondul locativ al Municipiului Sighișoara – 1 (una) cameră, aprobată prin Hotărârea Consiliului Local Sighișoara nr. 24/31.01.2023, aflat primul pe această listă, iar pe cale de consecință, eliminarea solicitantului de pe Lista de prioritate pentru acordarea locuințelor din fondul locativ al Municipiului Sighișoara – 1 (una) cameră, ca urmare a propunerii de repartizare a locuinței;  


   Având în vedere prevederile Legii nr. 114/1996, Legea locuinţei, republicată, cu modificările şi completările ulterioare;


   Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare;


   Având în vedere prevederile art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;


   Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare; 


   Având în vedere Hotărârea Consiliului Local Sighișoara nr. 205/08.12.2020 privind constituirea Comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin Agenția Națională pentru Locuințe;

         Având în vedere prevederile Hotărârii Consiliului Local Sighișoara nr. 24/31.01.2023 privind actualizarea Listei de prioritate pentru acordarea locuinţelor din fondul locativ al Municipiului Sighişoara și a Listei de prioritate pentru acordarea de locuințe A.N.L., solicitanţilor evacuaţi a căror locuinţe au fost retrocedate;


   Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 20/27.02.2017; 

   Având în vedere îndeplinirea condițiilor legale pentru obținerea unei locuințe din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;

         Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 5.302/09.02.2023, cu propunerea de repartizare în regim de închiriere a unei locuințe din fondul locativ și modificarea Anexei nr. 1 la Hotărârea Consiliului Local Sighișoara nr. 24/31.01.2023, respectiv a Listei de prioritate pentru acordarea locuințelor din fondul locativ al Municipiului Sighișoara – 1 (una) cameră;
Având în vedere avizele favorabile ale tuturor comisiilor pe domenii de specialitate;
         În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare.
    H O T Ă R Ă Ş T E:

         Art. 1. Se abrogă art. 2 din Hotărârea Consiliului Local Sighișoara nr. 306/24.11.2022, prin care s-a repartizat, în regim de închiriere, doamnei Csapai Ana, locuința situată în Municipiul Sighișoara, str. Nicolae Iorga, nr. 7, ca urmare a cererii formulată de aceasta, înregistrată la Municipiul Sighișoara cu nr. 2.326/20.01.2023, solicitanta renunțând la locuința ce i-a fost repartizată pentru motivele indicate în cererea depusă și amintită.

         Art. 2. Date fiind prevederile art. 1 din prezenta se aprobă repartizarea în regim de închiriere a unei locuinţe din fondul locativ al Municipiului Sighișoara, astfel:

1. Se repartizează locuința situată în Municipiul Sighișoara, str Nicolae Iorga, nr. 7, compusă din 1 (una) cameră, 1 (una) bucătărie și 1 (una) baie, domnului Bucur Ioan.           
         Art. 3. Ca o consecință a prevederilor articolului precedent, se aprobă modificarea Anexei nr. 1 la Hotărârea Consiliului Local Sighișoara nr. 24/31.01.2023, în sensul că se elimină din Lista de prioritate pentru acordarea de locuinţe din fondul locativ al Municipiului Sighișoara – 1 (una) cameră, următoarea poziție:



- poziția 1, privind pe Bucur Ioan, cu domiciliul în Sighișoara, str. Trandafirilor, nr. 17, ap. 3, punctaj 34, data cererii 12.03.2014, nr. camere 1 (una), conform articolului precedent din prezenta hotărâre.

         Art. 4. Date fiind prevederile articolelor precedente, în urma modificărilor, se actualizează Lista de prioritate pentru acordarea locuințelor din fondul locativ al Municipiului Sighișoara – 1 (una) cameră, așa cum a fost aprobată conform Hotărârii Consiliului Local Sighișoara nr. 24/31.01.2023,  potrivit Anexei nr. 1 la prezenta hotărâre.      
         Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrare Fond Locativ din cadrul aparatului de specialitate şi S.C. Apă Termic Transport S.A.

         Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Serviciul Evidența Patrimoniului și Fond Locativ;

  2 ex. Compartimentul Administrare Fond Locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor din fondul locativ, destinate   

                                            închirierii, cu excepţia locuinţelor pentru tineri, construite prin Agenţia Naţională pentru Locuinţe.

17 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 50/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


